ΓΡΑΠΤΗ ΕΡΩΤΗΣΗ E-1649/97 υποβολή: Cristiana Muscardini (NI) προς την Επιτροπή (14 Μαΐου 1997)

Θέμα: Κατάργηση της Σχολής Οδοντοστοματολογίας

Στις απαντήσεις στις προηγούμενες ερωτήσεις αριθ. 3592/96 ((ΕΕ C 186, 18.6.1997, 123.)), 3593/96 ((ΕΕ C 186, 18.6.1997, 123.)) και 1522/96 ((ΕΕ C 356 της 25.11.1996, σελ. 52.)), η Επιτροπή δήλωσε -μεταξύ άλλων- ότι στα πλαίσια του κοινοτικού δικαίου αναγνωρίζεται η διάκριση μεταξύ των επαγγελματικών ειδικοτήτων του ιατρού-στοματολόγου και του οδοντιάτρου, ειδικοτήτων που χαρακτηρίζονται απο εκπαίδευση διαφορετικού τύπου, καί ως προς τις διάφορες μεταπτυχιακές ειδικεύσεις, σε σημείο να συνυπάρχουν σε κοινοτικό επίπεδο οδηγίες «οδοντιατρικού περιεχομένου» 78/686/ΕΕ ((ΕΕ L 233 της 24.8.1978, σελ. 1.)) και 78/687/ΕΕ ((ΕΕ L 233 της 24.8.1978, σελ. 10.)) οι οποίες απευθύνονται στους οδοντιάτρους, και οδηγίες «ιατρικές» 93/16/ΕΕ ((ΕΕ L 165 της 7.7.1993, σελ. 1.)) που απευθύνονται στους ιατρούς.

Δεδομένου συνεπώς ότι η Οδοντοστοματολογία αποτελεί κλάδο της ιατρικής ανεγνωρισμένο καί σε κοινοτικό επίπεδο (Οδηγία 93/16),

Δεδομένου ότι στην Ιταλία, το άρθρο 1 του Νόμου 409/88 ορίζει ότι η Οδοντιατρική μπορεί να ασκείται τόσο απο τους πτυχιούχους Οδοντιάτρους όσο και απο τους πτυχιούχους Ιατρούς και Χειρουργούς που έχουν ειδικευθεί στην Οδοντιατρική,

Δεδομένου ότι στην Ιταλία, βάσει του Υ.Δ. 30/10/93 - με το οποίο κατηργήθη η σχολή ειδίκευσης στην Οδοντοστοματολογία- και της απόφασης του Δικαστηρίου C 40/93 της 1.6.1995 - η οποία έκρινε ότι ο νόμος 471/88 αντιβαίνει προς την Οδηγία 78/686- δημιουργήθηκε μια τέτοια κατάσταση η οποία απαγορεύει στους πτυχιούχους ιατρούς και χειρούργους την άσκηση του επαγγέλματος της οδοντιατρικής/οδοντοστοματολογίας.

Η Επιτροπή θα μπορούσε να απαντήσει:

1. δεν εκτιμά η Επιτροπή ότι το ανωτέρω Υ.Δ. 30/10/93 (εν προκειμένω η ανασκευή της κατάστασης των «ιατρικών» ειδικοτήτων) παρεβίασε το κοινοτικό δίκαιο καταργώντας τη σχολή της «ιατρικής» ειδίκευσης στην οδοντοστοματολογία, εις εφαρμογήν «οδοντιατρικών» οδηγιών (οδηγίες 78/686,78/687);

2. δεν εκτιμά επίσης ότι η επαναλειτουργία της σχολής «ιατρικής» ειδίκευσης στην οδοντοστοματολογία, εις εφαρμογήν της «ιατρικής» οδηγίας 93/16, είναι η πλέον ορθή λύση απο την άποψη του κοινοτικού δικαίου για την αντιμετώπιση της κατάστασης στην Ιταλία που έχει εκφυλιστεί λόγω της ταυτόχρονης δράσης του Υ.Δ. 30/10/93 και της απόφασης του Δικαστηρίου C 40/93 της 1.6.1995;

Απάντηση του κ. Monti εξ ονόματος της Επιτροπής (12 Ιουνίου 1997)

1. Όπως ήδη αναφέρθηκε στην απάντηση προς τη γραπτή ερώτηση Ε-1522/96, η Επιτροπή επιβεβαιώνει, αφενός, ότι η ιατρική ειδικότητα της στοματολογίας υπάγεται στην οδηγία 93/16/ΕΟΚ, τη μοναδική οδηγία που αναφέρεται στους ιατρούς, και όχι στις οδηγίες 78/686/ΕΟΚ και 78/687/ΕΟΚ που αναφέρονται στους οδοντιάτρους 7 αφετέρου, ότι η οδηγία 93/16/ΕΟΚ δεν θίγει την αρμοδιότητα των κρατών μελών όσον αφορά την κατάργηση ή τη δημιουργία ιατρικών ειδικοτήτων. Ως εκ τούτου, η Ιταλία δεν παραβίασε το κοινοτικό δίκαιο, εν προκειμένω την οδηγία 93/16/ΕΟΚ, προβαίνοντας στην κατάργηση της ειδικότητας της 7 στοματολογίας.

Όσον αφορά το γεγονός ότι ο νόμος 409 της 24ης Ιουλίου 1985, ο οποίος ενσωματώνει στο εσωτερικό ιταλικό δίκαιο τις οδηγίες 78/686/ΕΟΚ και 78/687/ΕΟΚ, επιτρέπει την άσκηση του επαγγέλματος του οδοντιάτρου όχι μόνο στους πτυχιούχους οδοντιάτρους, αλλά και στους πτυχιούχους ιατρούς και χειρουργούς που έχουν ακολουθήσει κάποια ειδίκευση στον οδοντιατρικό τομέα, η Επιτροπή εκτιμά ότι η τελευταία αυτή μέθοδος εκπαίδευσης δεν είναι σύμφωνη με την οδηγία 78/687/ΕΟΚ. Η Επιτροπή έχει, εξάλλου, κινήσει σχετικά διαδικασία παράβασης κατά της Ιταλίας. Η εν λόγω διαδικασία βρίσκεται σήμερα στο στάδιο της προειδοποίησης.

2. Δεδομένου ότι η οδηγία 93/16/ΕΟΚ δεν θίγει την αρμοδιότητα των κρατών μελών όσον αφορά τη δημιουργία ή την κατάργηση ιατρικών ειδικοτήτων, η Επιτροπή δεν οφείλει να αποφανθεί σχετικά με τη δυνατότητα επαναλειτουργίας της σχολής ειδίκευσης στην οδοντοστοματολογία, προκειμένου να δοθεί η δυνατότητα στου πτυχιούχους ιατρούς και χειρουργούς να ακολουθήσουν ειδίκευση στον εν λόγω τομέα. Ωστόσο, ακόμη και σε περίπτωση επαναλειτουργίας της σχολής ειδίκευσης, οι πτυχιούχοι ιατροί και χειρουργοί που θα ακολουθήσουν την ειδικότητα, δεν θα δύνανται επ' ουδενί να θεωρηθούν οδοντίατροι, κατά την έννοια των οδηγιών 78/686/ΕΟΚ και 78/687/ΕΟΚ. Τα άτομα αυτά θα παραμείνουν ιατροί και θα υπάγονται αποκλειστικά στην οδηγία 93/16/ΕΟΚ. Συνεπώς, δεν θα μπορούσαν σε καμία περίπτωση να επωφεληθούν από την οδηγία 78/686/ΕΟΚ, προκειμένου να εγκατασταθούν σε άλλο κράτος μέλος.